全民造星II

《全民造星II》係香港電視娛樂製作嘅真人騷選秀節目，亦係「全民造星」系列嘅第二季節目，由強尼主持，由2019年9月30號到12月6號逢禮拜一到五22:30-23:30喺ViuTV播；總決賽喺2019年12月15號禮拜日20:30-23:00喺將軍澳邵氏影城搞，由ViuTV現場直播。

比賽最後由吳啟洋、張天賦同李祉均分別攞到冠、亞、季軍。

參賽者
今季比賽參賽者有96位，全部男性。參賽者本嚟有99位，但27號、33號同84號參賽者喺第一輪比賽前退咗賽。

賽後動向

節目完咗後，ViuTV簽咗3位參賽者做合約藝員：吳啟洋、歐鎮灝同葉振弘，之後組成三人組合P1X3L，屬環球唱片旗下。

至於其他參賽者就各有發展：張天賦加盟華納唱片，曾比特加盟環球唱片，姜卓文參演舞台劇《香港生死書》，冼靖峰就參與無綫電視《聲夢傳奇》，劉頌鵬就加盟無綫電視。

ViuTV：全民造星II

2019年ViuTV節目
全民造星系列